***Приложение №5***

***/ Проект/***

**ДОГОВОР ЗА УСЛУГА**

№........................../.................

Днес, …...……….........2015 г. в гр. София между:

**“БДЖ – ПЪТНИЧЕСКИ ПРЕВОЗИ” ЕООД**, със седалище и адрес на управление: гр. София 1080, ул.”Иван Вазов” № 3, вписано в Търговския регистър при Агенция по вписванията под № 16660/2007 110, ЕИК № 175405647, ИН по ДДС № BG 175405647, представлявано от инж. Димитър Станоев Костадинов – Управител, наричан по-долу за краткост **„ВЪЗЛОЖИТЕЛ”**

и

………...................………………………………….., със седалище и адрес на управление: …..............………………………………………….., вписано в Търговския регистър при Агенция по вписванията под № ………. .............,ЕИК № ……………………., ИН по ДДС № ……………………., представлявано от ………………………………………………, наричано за краткост **„ИЗПЪЛНИТЕЛ”**

**На основание утвърден протокол от Управителя на „БДЖ - Пътнически превози” ЕООД от ..............2015 г., след проведена обществена поръчка по реда на глава осма „а” от Закона за обществените поръчки (ЗОП), се сключи настоящия договор при следните условия:**

**I.ПРЕДМЕТ НА ДОГОВОРА**

1.1**.** Възложителят възлага, а Изпълнителятприема да извърши срещу възнаграждение, при условията на настоящия договор, възстановяване на резервни части от карданната предавка на локомотиви серия 44 и 45 за нуждите на „БДЖ-Пътнически превози” ЕООД, подробно описани по видове, количества и партидност в двустранно подписана Спецификация за партидност, срокове и място на предаване от/за възстановяване резервни части на карданната предавка на локомотиви серия 44 и 45, необходими за ремонтната дейност на „БДЖ-Пътнически превози”ЕООД за едногодишен период - Приложение № 1, неразделна част от настоящия договор.

1.2. Услугата-предмет на настоящия договор се извършвасъгласно чертежната документация на Изпълнителя, заверена от Възложителя - Приложение №2, неразделна част от настоящия договор.

**II.СРОК НА ДОГОВОРА**

2.1.Настоящият договор се сключва за срок от 6 (шест) месеца, считано от датата на подписването му.

**III. ЦЕНИ**

3.1. Единичните цени за възстановяване са съгласно ценовата оферта на Изпълнителя –Приложение №4 към настоящия договор и са, както следва:

3.1.1. Фланец - външен за карданна предавка, каталожен №68Е 100-016, чертежен № Еd 200258-18 бр.: - ед.цена - ……..лв.без ДДС за 1 брой, обща стойност - ……………лв. без ДДС.

3.1.2.Вал карданен, каталожен №68Е100-017, чертежен № Еd 100331 – 10 бр., ед.цена - ……..лв.без ДДС за 1 брой, обща стойност - ……………лв. без ДДС.

3.1.3. Карданен кръст външен, каталожен № 68Е100-053, чертежен № Еd 200304 – 40 бр.; ед.цена - ……..лв.без ДДС за 1 брой, обща стойност - ……………лв. без ДДС;

3.1.4. Чашка лагерна за карданна връзка - външна, каталожен № 68Е100-020, чертежен № Еd 200424 – 60 бр., ед.цена - ……..лв.без ДДС за 1 брой, обща стойност - ……………лв. без ДДС;

3.1.5 Карданен кръст вътрешен, каталожен № 68Е100-022, чертежен № Еd 100104 – 44 бр., ед.цена - ……..лв.без ДДС за 1 брой, обща стойност - ……………лв. без ДДС;

3.1.6.Чашка лагерна за карданна връзка-вътрешна, каталожен №68Е 100-049, чертежен №Еd 200205 -78 бр., ед.цена - ……..лв.без ДДС за 1 брой, обща стойност - ……………лв. без ДДС.

3.2. Цените са в български лева, без ДДС и включват: възстановяване на резерните части, транспортните разходи по приемането им за възстановяване на територията на Възложителя, транспортирането на частите за възстановяване до територията на Изпълнителя, транспортните разходи попредаването им от възстановяване на територията на Възложителя - Локомотивно депо София, район Подуяне, ул."Майчина слава"№2,опаковка и маркировка на възстановените части,както и всички други преки и непреки разходи, свързани с изпълнението на договора.

3.3.Общата стойност на договора възлиза на ………………./словом/лв. без ДДС

**IV. УСЛОВИЯ И СРОК НА ПЛАЩАНЕ**

4.1. Плащането ще се извърши в лева, по банков път, в срок до 30 /тридесет/ дни/ след приемането на всяка партида възстановени резервни части.

4.2. Необходими документи за извършване на плащане :

- оригинална фактура, издадена на името на ”БДЖ – Пътнически превози” ЕООД”, с адрес: 1080 София, ул.”Иван Вазов” №3 с МОЛ – Димитър Костадинов, съдържаща № и предмет на договора;

- приемо - предавателен протокол за приемане на резервните части от възстановяване, подписан от упълномощени лица на двете страни;

*-* сертификат за качество за доставените в партидата части на карданната предавка, с изписване на данните от маркировката на всяка от тях, с оригинален подпис и печат на Изпълнителя;

- протоколи от извършен безразрушителен ултразвуков контрол с отразени параметри и резултати от измерването за всеки един карданен вал, с изписване на данните от маркировката му

4.3. Адрес, на който трябва да се изпращат документите за извършване на плащането:

Получател : ”БДЖ – Пътнически превози” ЕООД

гр. София -1080

ул. “Иван Вазов” № 3

отдел „Ремонт на тягов подвижен състав”

Дирекция „Подвижен железопътен състав”

4.4.При непредставяне в срок и на посочения адрес на горецитираните документи, срокът за плащане на услугата се удължава с толкова дни, с колкото е закъсняло представянето на документите.

4.4. Всяко плащане ще се извършва посредством банков превод по сметка на Изпълнителя в банка ................. , клон......................, **IBAN:** ................................,

**BIC : ..................**

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

5.1.Изпълнителят има право:

5.1.1. Да получи уговореното възнаграждение при условията и в сроковете, съгласно настоящия договор.

5.1.2.Да изисква от Възложителя необходимото съдействие за осъществяване на работата по договора, включително предоставяне на нужната информация и документи за изпълнение на договора.

5.2**.**Изпълнителят се задължава:

5.2.1.Да извърши услугата качествено, в съответствие със Спецификацията и с чертежната документация, приложени към настоящия договор, включително с Техническото му предложение – Приложение №3, неразделна част от настоящия договор.

5.2.2. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

5.2.3. При поискване от страна на Възложителя, да го информира своевременно и писмено за хода на изпълнението на възстановяването.

5.2.4. Писмено в 5-дневен срок преди доставка да извести Възложителя за датата на доставяне на възстановените резервни части от съответната партида на територията на Възложителя - Локомотивно депо София, район Подуяне

5.2.5. При наличие на констатирани недостатъци по изпълнението на услугата, предмет на този договор, същите следва да бъдат отстранени от страна на Изпълнителя, за негова сметка и по поръчение на Възложителя,съгласно условията и срокове на рекламация, посочени в раздел от настоящия договор.

5.2.6.Преди и след възстановяването на дефектиралите и износени работни повърхнини да подложи детайлите на ултразвуков безразрушителен контрол/съгласно „Технологична инструкция за ултразвуков безразрушителен контрол на карданен вал за тягов двигател тип 12AL6444IP, сер.40”, одобрена от Изпълнителния директор на „БДЖ”ЕАД или друга методика, съгласувана с отдел „Ремонт на локомотиви” на „БДЖ-ТП”ЕООД и във връзка с §338 и 353 от „Правилника за заводски ремонт на електрически локомотиви серия 44 и 45”/2005 г. – одобрен от Изпълнителния директор на „БДЖ”ЕАД/, гарантиращ липсата на пукнатини.

5.2.7. При предаване на резервните части на карданната предавка след

възстановяване да представи сертификат за качество на доставените в партидата части на карданната предавка с изписване на данните от маркировката на всяка от тях и протоколи от извършен ултразвуков контрол с отразени параметри и резултати от измерването за всеки един карданен вал, с изписване на данните от маркировката му.

**VI.ПРАВА И ЗАДЪЛЖЕНИЯ НА ВЪЗЛОЖИТЕЛЯ**

6.1**.** Възложителят има право:

6.1.1. Да получи от ИЗПЪЛНИТЕЛЯ при посочените в настоящия договор условия възстановени резервни части от карданната предавка на локомотиви серия 44 и 45.

6.1.2. Да изисква от Изпълнителя да изпълнява в срок и без отклонения услугата – предмет на настоящия договор.

6.1.3. Да изисква отстраняването на недостатъците по изпълнение на възстановяването в случай на рекламация при сроковете и условията, уговорени в настоящия договор.

6.1.4. Да задържи или усвои съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в раздел ХIIIот настоящия договор.

6.2**.** Възложителят се задължава:

6.2.1. Да заплати на Изпълнителя възнаграждение в размер, при условия и в срокове, съгласно настоящия договор.

6.2.2.Да осигури на Изпълнителя навременно съдействие и информацията, необходима му за качественото извършване на възстановяването на резервните части- предмет на този договор.

6.2.3. Да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

**VII.ПРЕДАВАНЕ И ПРИЕМАНЕ. ПАРТИДНОСТ.МЯСТО ЗА ПРЕДАВАНЕ И ПРИЕМАНЕ НА ВЪЗСТАНОВЕНИТЕ ЧАСТИ**

7.1. Предаването на резервните части на карданната предавка на електрическите локомотиви серии 44 и 45 за/от възстановяване се извършва на две партиди, по видове и количества, съгласно Спецификацията за партидност, срокове и място на предаване от/за възстановяване на резервни части за възстановяване резервни части от карданната предавка на локомотиви серия 44 и 45, необходими за ремонтната дейност на „БДЖ-Пътнически превози”ЕООД за едногодишен период-Приложение №1, неразделна част от настоящия договор.

7.2. Предаването на I-ва партида за възстановяване се извършва в срок до 10 дни след сключването на договора, на територията на Локомотивно депо София, район Подуяне, гр.София,ул.”Майчина слава”№2 с приемно-предавателен протокол, подписан от упълномощени представители на двете страни.

7.3. Предаването на II-ра партида за възстановяване се извършва в срок до 10 дни след доставка на I-ва партида възстановени части на територията на Локомотивно депо София, район Подуяне, гр.София, ул.”Майчина слава” №2 с приемно-предавателен протокол, подписан от упълнощени представители на двете страни.

7.4. Транспортните разходи по приемането на резервните части за възстановяване на територията на Възложителя, транспортирането им до мястото на извършване на услутата на територията на Изпълнителя са за сметка на Изпълнителя.

7.5. Изпълнителят следва да уведоми Възложителя, че възстановяването на резервните части от съответната партида е извършено и да посочи датата, на която същите ще бъдат доставени на територията на Възложителя. Транспортните разходи на възстановените резервни части до територията на Възложителя - Локомотивно депо София, район Подуяне, са за сметка на Изпълнителя.

7.6. Място за предаване и приемане на възстановените части – доставката на възстановените резервните части се извършва на територията на Локомотивно депо София, район Подуяне, гр.София, ул.”Майчина слава” №2.

7.7. За доставените и приетите резервни части от карданната предавка на локомотиви серия 44 и 45 след възстановяване се съставя и подписва приемателно-предавателен протокол, подписан от упълномощени представители от двете страни.

## VIII. СРОКОВЕ ЗА ИЗПЪЛНЕНИЕ И МЯСТО НА ИЗПЪЛНЕНИЕ НА УСЛУГАТА

7.1. Сроковете за изпълнение на услугата са, както следва:

7.2.1 За първа партида – до 45 дни след датата на предаване/получаване на частите за възстановяване от първа партида с двустранно подписан приемно-предавателен протокол.

7.2.2. За втора партида – до 45 дни след датата на предаване/получаване на частите за възстановяване от втора партида с двустранно подписана приемно-предавателен протокол.

7.3 Място на изпълнение на услугата - на територията на Изпълнителя.

**IX. КАЧЕСТВО. ГАРАНЦИОНЕН СРОК**

9.1. Услугата-предмет на настоящия договор се извършвапри спазване на всички изисквания съгласно посочената чертежна документация в Спецификацията за партидност, срокове и място на предаване от/за възстановяване резервни части на карданната предавка на локомотиви серия 44 и 45, необходими за ремонтната дейност на „БДЖ-Пътнически превози”ЕООД за едногодишен период-Приложение № 1, неразделна част от настоящия договор и съгласно чертежната документация на Изпълнителя, заверена от Възложителя-Приложение №2, неразделна част от настоящия договор.

9.2. Преди и след възстановяването на дефектиралите и износени работни повърхнини детайлите се подлагат на ултразвуков безразрушителен контрол/съгласно „Технологична инструкция за ултразвуков безразрушителен контрол на карданен вал за тягов двигател тип 12AL6444IP, сер.40”, одобрена от Изпълнителния директор на „БДЖ ЕАД” или друга методика, съгласувана с отдел „Ремонт на локомотиви” на „БДЖ-ТП”ЕООД и във връзка с §338 и §353 от „Правилника за заводски ремонт на електрически локомотиви серия 44 и 45”/2005 г. – одобрен от Изпълнителния директор на „БДЖ”ЕАД/, гарантиращ липсата на пукнатини.

9.3.Възстановяването на дефектиралите и износени работни и присъединителни повърхнини да е на номинални чертожни размери в съответните допускови полета, изброени и фиксирани в §338 ÷ §355 от „Правилника за заводски ремонт на електрически локомотиви серия 44 и 45”/2005 г. - одобрен от Изпълнителния директор на „БДЖ”ЕАД.

9.4.Гаранционният срок на възстановените резервни части е .……………..месеца/не по-кратък от 12 месеца/ от влагане в експлотация и ……. месеца /не по-кратък от 18 месеца/ от датата на доставка

9.5. При предаването след възстановяване резервните части се придружават от следните документи: сертификат за качество, с отразен номер на всяка една възстановена резервна част от партидата, с оригинален подпис и печат на Изпълнителя и с протоколи от извършен безразрушителен контрол с отразени параметри и резултати от измерването за всеки един карданен вал, с изписване на данните от маркировката му.

**X.ОПАКОВКА И МАРКИРОВКА**

10.1**.** Всяка възстановена част на карданната предавка да бъде трайно маркирана от Изпълнителя, с индивидуален пореден номер, месец, година на възстановяване и с фирмен знак на Изпълнителя.

10.2. След възстановяване частите на карданната предавка да бъдат предадени в обичайна за такива части опаковка, осигурени срещу корозия и против транспортни повреди.

10.3. Опаковката и маркировката са включени в цената за извършване на услугата.

**ХI. РЕКЛАМАЦИИ**

11.1. Рекламации за количествени несъответствия и видими дефекти се правят в момента на приемане на възстановените резервните части на територията на ВЪЗЛОЖИТЕЛЯ и резултатите се вписват в приемателно-предавателния протокол, като на плащане подлежат само възстановените резервните части, вписани като приети в протокола.

11.2.Рекламации за отклонение от качеството, скрити дефекти и недостатъци се правят в рамките на гаранционния срок и се предявяват до 5 дни от откриването на дефекта. Рекламациите се предявяват и след изтичане на гаранционния срок при положение, че дефектът е открит в рамките на гаранционния срок.

11.3.Рекламациите по чл.11, ал.2 се удостоверяват с рекламационен протокол между представители на страните, за чието разглеждане и съставяне Изпълнителят е длъжен да се яви или да изпрати свой представител, в 7 /седем/ дневен срок от поканата, на посочения от Възложителя адрес.

11.4.В случай, че изпълнителят не изпрати свой представител за констатиране на дефекта и подписване на рекламационен протокол, или след констатиране на дефектите не се постигне съгласие между страните, рекламацията се установява чрез акт на независима организация за контрол.

11.5.Рекламацията се счита за предявена от момента на получаването на уведомителното писмо от ИЗПЪЛНИТЕЛЯ.

11.6.Установените дефекти в рекламационния протокол се отстраняват от Изпълнителя в срок до един месец от датата на съвместния протокол или от датата на издаване на акта на контролната организация.

11.7. При рекламации, рекламираните резервни части се държат на отговорно пазене на територията, където е възникнало рекламационното събитие, до уреждане на рекламацията, след което, при поискване от ИЗПЪЛНИТЕЛЯ, ако не бъде договорено друго, същите се предават на него или на упълномощено от него лице, в подходяща опаковка, в срок от 7 /седем/ работни дни, като всички разходи по подготовката и предаването им са за сметка на ИЗПЪЛНИТЕЛЯ.

11.8. За възстановените в условията на гаранция резервни части от карданната предавка на електрически локомотиви серия 44 и 45, тече нов гаранционен срок, равен на договорения в чл. 9.4 от настоящия договор. Възстановяването на рекламираните резервни части се извършва за сметка на Изпълнителя.

**ХII. ГАРАНЦИЯ ЗА ИЗПЪЛНЕНИЕ**

12.1.Гаранцията за изпълнение на договора е под формата на безусловна и неотменяема банкова гаранция или парична сума (депозит) по посочена от ВЪЗЛОЖИТЕЛЯ сметка, по преценка на ИЗПЪЛНИТЕЛЯ и е в размер на ..................... лв., което представлява 5 % от общата стойност на договора. Гаранцията за изпълнение е със срок на валидност 30 /тридесет/ дни след изтичане на срока на договора.

12.2. Възложителят има право да усвои изцяло или част от Гаранцията за изпълнение на договора: при неизпълнение на задълженията по договора от страна на Изпълнителя – частично или изцяло; при неспазване на предвидените в договора срокове; при некачествено изпълнение на услугата, последиците от което не са отстранени в предвидените в договора срокове

12.3. Възложителят има право да усвои такава част от гаранцията, която покрива отговорността на Изпълнителя за неизпълнението, включително размера на начислените неустойки и обезщетения.

12.4. Възложителят може едностранно да прекрати /развали/ договора в частта, касаеща застраховка по отношение на него поради виновното неизпълнение на задължения на Изпълнителя по договора.

12.5. Усвояването на банковата гаранция или част от нея се извършва с декларация до съответната банка, че ИЗПЪЛНИТЕЛЯТ е в нарушение на договорните задължения, без да е необходимо посочване на конкретни обстоятелства или представяне на доказателства.

12.5.1. Възложителят уведомява писмено ИЗПЪЛНИТЕЛЯ за намерението си да пристъпи към усвояване на гаранцията или част от нея.

12.6. Договорените неустойки ВЪЗЛОЖИТЕЛ усвоява от гаранцията за изпълнение, за което писмено уведомява ИЗПЪЛНИТЕЛЯ.

**ХІII. САНКЦИИ** **И НЕУСТОЙКИ**

13.1. При закъснение, лошо или некачествено изпълнение на задълженията по настоящия договор, Изпълнителят дължи неустойка в размер на 0,2% на ден от стойността на неизвършената услуга, но не повече от 10% от стойността на неизпълнението или произлезлите от това щети, вреди и пропуснати ползи, ако са по – големи.

13.2. При пълно неизпълнение на услугата- предмет на договора, Изпълнителят дължи на Възложителя неустойка в размер на 10% от стойността на договора.

13.3. Възложителят приспада начислените неустойки по предходните точки от гаранцията за изпълнение или от всяка друга сума, дължима на Изпълнителя по настоящия договор.

**ХІV.** **СПОРОВЕ**

14.1. Всеки спор, породен от този договор или отнасящи се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

14.2. В случай, че не бъде постигнато съгласие по чл.14, ал.1 всички спорове, породени от този договор или отнасящи се до него, могат да бъдат разрешавани чрез медиация.

14.3. В случай, че не бъде постигнато съгласие по чл.14, ал.2 всички спорове, породени от този договор или отнасящи се до него ще бъдат разрешавани по съдебен ред.

14.4. Медиацията не е задължителна преди отнасяне на спора за решаване по съдебен ред.

**ХV.СЪОБЩЕНИЯ**

15.1.Всички съобщения между страните, свързани с изпълнението на настоящия Договор са валидни, ако са направени в писмена форма и са подписани от упълномощени представители на ВЪЗЛОЖИТЕЛ или ИЗПЪЛНИТЕЛ**.**

15.2.За дата на съобщението се смята:

- датата на предаването – при предаване на ръка на съобщението;

- датата, посочена на обратната разписка – при изпращане по пощата;

- датата на приемането – при изпращане по факс.

15.3.За валидни адреси за приемане на съобщения, свързани с изпълнението на настоящия Договор и предаване на документи по чл.4.2 от Договора се смятат:

**1. ЗА ВЪЗЛОЖИТЕЛ: 2. ЗА ИЗПЪЛНИТЕЛ:**

гр. София ..........................................

ул. “Иван Вазов” № 3 ..........................................

„БДЖ-Пътнически превози” ЕООД ..........................................

Дирекция “ПЖПС” ..........................................

Отдел “Ремонт на ТПС” . .........................................

Тел: ................................... .........................................

Факс: .......................................

15.4. При промяна на адреса съответната страна е длъжна да уведоми другата в 3 /три/ дневен срок от промяната.

**ХVI. ЗАКЛЮЧИТЕЛНИ РАЗПОРЕДБИ**

16.1. Съгласно разпоредбите на чл.43, ал.1 от ЗОП, страните по настоящия договор не могат да го изменят, освен в случаите и при условията на чл.43, ал.2 от ЗОП.

16.2. При настъпване на форсмажорни обстоятелства срокът на действие на настоящия договор се удължава с тяхното времетраене.

16.3. Договорът може да бъде прекратен:

- по взаимно писмено съгласие на страните;

- по реда на чл.87 от ЗЗД;

- по реда на чл.43, ал.4 от ЗОП

- с 15 дневно писмено предизвестие от изправната страна

16.4. За неуредени в този договор въпроси ще се прилага действащото законодателство на Република България.

16.5.Настоящият договор влиза в сила от датата на подписването му от двете страни.

Настоящият договор се състои от …….. (словом) страници и се състави, подписа и подпечата в два еднообразни екземпляра, по един за всяка от страните.

**Приложение:**

1. Приложение № 1 - Спецификация за партидност, срокове и място на предаване от/за възстановяване резервни части на карданната предавка на локомотиви серия 44 и 45, необходими за ремонтната дейност на „БДЖ-Пътнически превози”ЕООД за едногодишен период

2. Приложение № 2 – Чертежна документация на Изпълнителя, заверена от Възложителя

3. Приложение № 3 - Техническо предложение на Изпълнителя – копие;

4. Приложение № 4 - Ценова оферта на изпълнителя – копие;

5. Приложение № 5 – Гаранция за изпълнение на договора

**ВЪЗЛОЖИТЕЛ:** **ИЗПЪЛНИТЕЛ:**

**Димитър Станоев Костадинов ................................**

*Управител на „БДЖ – Пътнически*

*превози” ЕООД*